หุ้นปิดตลาดยังไม่ผ่าน1300จุด
ตลาดหุ้นวันที่ 28 ก.ย.ดัชนีปิดที่  1,298.79 จุด  เพิ่ม 12.68 จุด หรือ 0.99%  มูลค่าการซื้อขาย  36,077.23 ล้านบาท
28 ก.ย. 2555

ตลาดหุ้นวันที่ 28 ก.ย.ดัชนีปิดที่  1,298.79 จุด  เพิ่ม 12.68 จุด หรือ 0.99%  มูลค่าการซื้อขาย  36,077.23 ล้านบาท
นายปริญทร์  กิจจาทรพิทักษ์  ผู้บริหารสายงานวิเคราะห์หลักทรัพย์และกลยุทธ์การลงทุน บล.เคทีบี (ประเทศไทย)  กล่าวว่า  ตลาดหุ้นไทยปรับตัวขึ้นได้อย่างแข็งแกร่งและขึ้นแรงเมื่อเทียบตลาดหุ้นเพื่อนบ้าน เป็นรองแค่ตลาดหุ้นจีน แม้ดัชนียังไม่ผ่านแนวต้าน 1,300 จุด โดยระหว่างวันไปแตะสูงสุดที่ 1,300.17 จุด และยังมีแนวโน้มที่ดีและน่าจะต่อเนื่องไปยังสัปดาห์หน้า
ทั้งนี้ ตลาดได้รับปัจจัยบวกจากต่างประเทศ หลังการแถลงแผนปฏิรูปเศรษฐกิจของสเปนออกมาเป็นที่น่าพอใจ และตลาดคาดการณ์ว่าจีนจะออกมาตรการกระตุ้นเศรษฐกิจหลังตัวเลขเศรษฐกิจออกมาไม่คอยดี รวมทั้งการทำวินโดว์ เดรสซิ่งปิดงวดไตรมาส 3
"หากสัปดาห์หน้าจีนประกาศมาตรการกระตุ้นเศรษฐกิจออกมา ยิ่งหนุนบรรยากาศการลงทุน"นายปริญทร์ กล่าว
แนวโน้มสัปดาห์หน้าดัชนียังคงทดสอบแนวต้าน 1,300 จุด หากผ่านไปได้จะทดสอบ 1,305-1,310 จุด แต่ต้องระวังความผันผวน จึงอาจทำให้แนวต้านที่ 1,300 จุดอาจยังยืนไม่ได้ โดยแนวรับอยู่ที่ 1,290 จุด
หลักทรัพย์ 5อันดับแรกที่มีมูลค่าการซื้อขายสูงสุด ได้แก่
BAY  มูลค่าการซื้อขาย  2,147.42   ล้านบาท  ปิดที่  31.25  บาท  บวก  1 บาท หรือ  +3.31%CPF มูลค่าการซื้อขาย  1,951.02   ล้านบาท  ปิดที่  33.50  บาท  บวก 0.75 บาท หรือ  +2.29%CPALL มูลค่าการซื้อขาย 1,455.65 ล้านบาท ปิดที่ 35.50 บาท บวก 1 บาท หรือ +2.90%SCB  มูลค่าการซื้อขาย 1,253.08  ล้านบาท  ปิดที่ 168.50  บาท  บวก  2.50 บาท หรือ  +1.51%KBANK  มูลค่าการซื้อขาย  1,042.80   ล้านบาท  ปิดที่  182.50  บาท  บวก  2.50 บาท หรือ  +1.39%